
ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  Από το πρακτικό της υπ’ αριθμ. 7ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ. 60/2013
ΘΕΜΑ: Έγκριση παράτασης προθεσμίας περαίωσης του έργου “Τεχνικά έργα αντιπλημμυρικής προστασίας και κατολισθητικών φαινομένων στο ΤΔ Αμπελώνα Δήμου Πύργου”, με αριθμό μελέτης 14/10, έως 30-6-13
    Στον Πύργο, σήμερα  12 του μηνός Μαρτίου, του έτους 2013, ημέρα Τρίτη και ώρα 18.30 μ.μ. το Δημοτικό Συμβούλιο του Δήμου συνήλθε σε τακτική δημόσια συνεδρίαση στην αίθουσα συνεδριάσεων του Δημοτικού Συμβουλίου Πύργου, ύστερα από την με αριθμό πρωτ. 10453/8-3-2013 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010) η οποία επιδόθηκε και δημοσιεύθηκε νόμιμα.

    Παρόντος και του Δημάρχου κ. Μάκη Παρασκευόπουλου, διαπιστώθηκε από τον Προεδρεύοντα στη συνεδρίαση, νόμιμη απαρτία, δεδομένου ότι σε σύνολο 33 μελών παραβρέθηκαν παρόντα 25 μέλη και ονομαστικά οι κ.κ:

ΠΑΡΟΝΤΕΣ: 1. Καννής Ευστάθιος (Πρόεδρος Δημοτικού Συμβουλίου),  2. Παναγόπουλος Ιωάννης, 3. Παναγόπουλος Βασίλειος, 4. Αργυρόπουλος Ιωάννης του Γεωργίου, 5. Αριστειδόπουλος Χαράλαμπος, 6. Θεοδωρέλος – Χαρίτος Γεώργιος (Γραμματέας Δημοτικού Συμβουλίου), 7. Κωνσταντόπουλος Σπυρίδων, 8. Φραγκαντώνης Παναγιώτης, 9. Μπίρμπας Κων/νος, 10. Ανδρικόπουλος Φώτιος, 11. Αργυρόπουλος Ιωάννης του Παναγιώτη, 12. Μποσμής Κων/νος, 13. Ρωμαίος Στέφανος, 14. Μικελόπουλος Γεώργιος, 15. Λιατσής Γαβριήλ – Επικεφαλής Μείζονος Μειοψηφίας, 16. Δημόπουλος Φώτιος, 17. Ανδριόλας Γεώργιος, 18. Σεϊντής Βασίλειος, 19. Λιατσής Δημήτριος, 20. Γεράνιος Κων/νος, 21. Αγγελακοπούλου Ανδριάνα (Αντιπρόεδρος Δημοτικού Συμβουλίου), 22. Μπελόκας Διονύσιος, 23. Γιάνναρος Χρήστος – Επικεφαλής της παράταξης «Λαϊκή Συσπείρωση», 24.  Καραμπέτσος Αθανάσιος, 25. Σκαρτσιάρης Πάνος – ανεξάρτητος Δημοτικός Σύμβουλος.  

ΑΠΟΝΤΕΣ: 1. Βαρελάς Ιωάννης, 2. Τζίνη Διονυσία, 3. Τζουανόπουλος Δημήτριος, 4. Ανδρικόπουλος Ανδρέας, 5. Αντωνέλος Δημήτριος, 6. Κουρμπανάς Γεώργιος, 7. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», οι οποίοι δεν προσήλθαν στη συνεδρίαση αν και νόμιμα κλήθηκαν,  

8. Δημουλιάς Λεωνίδας, ο οποίος τέθηκε σε αργία, κατόπιν της υπ’ αριθμ. εμπ. 8/4-3-2013 απόφασης του Γενικού Γραμματέα Αποκεντρωμένης Διοίκησης Πελοποννήσου, Δυτικής Ελλάδας και Ιονίου.

Για το συγκεκριμένο θέμα με την υπ’ αριθμ. πρωτ. 10453/8-3-2013 έγγραφη πρόσκληση του Προέδρου του Δ.Σ προσκλήθηκε στη συνεδρίαση και ο Πρόεδρος της Τ.Κ Αμπελώνα κ. Παναγιώτης Σπηλιωτόπουλος, ο οποίος και προσήλθε.
    
Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.

---------

 Ακολούθως ο Πρόεδρος έθεσε υπόψη του Δημοτικού Συμβουλίου το 12ο (β) θέμα της ημερήσιας διάταξης με τίτλο: [Έγκριση παράτασης προθεσμίας περαίωσης του έργου “Τεχνικά έργα αντιπλημμυρικής προστασίας και κατολισθητικών φαινομένων στο ΤΔ Αμπελώνα Δήμου Πύργου”, με αριθμό μελέτης 14/10, έως 30-6-13] και ανέφερε: 

[Η Δ/νση Τεχνικών Υπηρεσιών και Περιβάλλοντος με το υπ' αριθμ. 49307-12/ 6-3-13 έγγραφό της, κατόπιν αίτησης του αναδόχου του έργου: «Τεχνικά έργα αντιπλημμυρικής προστασίας και κατολισθητικών φαινομένων στο ΤΔ Αμπελώνα Δήμου Πύργου»  κ. Νικολάου Γιάνναρου, ε ι σ η γ ε ί τ α ι στο Σώμα την παράταση προθεσμίας του έργου για τους ακόλουθους λόγους:
Ολοκληρώνεται η σύνταξη του 2ου Ανακεφαλαιωτικού Πίνακα έπειτα από ολοκλήρωση επιμετρήσεων και προμετρήσεων και εκκρεμεί η γνωμοδότηση του Τεχνικού Συμβουλίου και η έγκριση από το δημοτικό συμβούλιο.

Παράλληλα υπήρξαν καθυστερήσεις λόγω κακών καιρικών συνθηκών ενός (1) μηνός περίπου.

Η παράταση ζητείται μέχρι 30-6-13 [αν και οι εργασίες είναι δυνατόν να αποπερατωθούν σε συντομότερο χρονικό διάστημα] προκειμένου να προβλεφθεί η καθυστέρηση από τη συνεδρίαση του Περιφερειακού Τεχνικού Συμβουλίου το οποίο αντιμετωπίζει προβλήματα συγκρότησης σε νομαρχιακό επίπεδο

 
Καλούνται οι Δημοτικοί Σύμβουλοι και ο Πρόεδρος της Τ.Κ Αμπελώνα ν’ αποφασίσουν επί της εισήγησης της Δ/νσης Τεχνικών Υπηρεσιών του δήμου».

Το Δημοτικό Συμβούλιο Πύργου

λαμβάνοντας υπόψη:

· Τις διατάξεις του άρθρου 65 του ν. 3852/10 «ΝΕΑ ΑΡΧΙΤΕΚΤΟΝΙΚΗ ΤΗΣ ΑΥΤΟΔΙΟΙΚΗΣΗΣ ΚΑΙ ΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΡΟΓΡΑΜΜΑ ΚΑΛΛΙΚΡΑΤΗΣ,

· Τις διατάξεις του άρθρου 36 παρ. 8 του Π.Δ 609/85

· Την αίτηση του αναδόχου του έργου: «Τεχνικά έργα αντιπλημμυρικής προστασίας και κατολισθητικών φαινομένων στο ΤΔ Αμπελώνα Δήμου Πύργου» κ. Ν. Γιάνναρου  
· Την αριθ. 49307-12 εισήγηση της Δ/νσης Τεχνικών Υπηρεσιών και Περιβάλλοντος, μετά από διαλογική συζήτηση, 

ομόφωνα α π ο φ α σ ί ζ ε ι

εγκρίνει την παράταση προθεσμίας περαίωσης του έργου: «Τεχνικά έργα αντιπλημμυρικής προστασίας και κατολισθητικών φαινομένων στο ΤΔ Αμπελώνα Δήμου Πύργου» (πρώην δήμου Πύργου), με αριθμό μελέτης 14/10, έως 30-06-13, για τους αναγραφόμενους στο σκεπτικό της απόφασης λόγους.
· Οι δημοτικοί σύμβουλοι κ.κ  Λιατσής Γαβριήλ – Επικεφαλής της παράταξης «Σύγχρονος Πύργος» και τα μέλη αυτής κ.κ Δημόπουλος Φώτιος, Ανδριόλας Γεώργιος, Σεϊντής Βασίλειος, Λιατσής Δημήτριος, Γεράνιος Κων/νος, Αγγελακοπούλου Ανδριάνα, Μπελόκας Διονύσιος, είχαν αποχωρήσει απ’ τη συνεδρίαση πριν τη συζήτηση και ψήφιση  θέματος.
· Επίσης κατά την ψηφοφορία του θέματος, βρέθηκε απών, ο δημοτικός σύμβουλος και μέλος της παράταξης «Λαϊκή Συσπείρωση»  κ. Αθανάσιος Καραμπέτσος.

Η παρούσα απόφαση έλαβε αύξοντα αριθμό 60/2013.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

   Ο ΠΡΟΕΔΡΟΣ                          ΤΑ ΜΕΛΗ                   Ο ΓΡΑΜΜΑΤΕΑΣ

Ακριβές Απόσπασμα

εκ των πρακτικών του Δ.Σ.

Πύργος  1 – 4  - 2013
Ο ΠΡΟΕΔΡΟΣ ΤΟΥ Δ.Σ

